
IMITLOMELO:  70
ISIKHATHI:  AMA-IRI AMA-2

IPHEPHELI LINAMAKHASI ABUNANE (8)

TJHEJA:

	1.
	Iphepheli lineengaba ezintathu, u-A, B, no-C .
	
	


	
	A.

B.

C.

	Ukufunda nokuzwisisa.

Ukurhunyeza.

Ihlelo nokusetjenziswa kwelimi.
	
	


	2.
	Phendula imibuzo engaphasi kweengaba ezine.
	
	


	3.
	Fundisisa yoke imibuzo ngaphambi kobana uyiphendule.
	
	


	4.
	Iimpendulo azingahlangahlanganiswa.
	
	


ISIGABA  A: ISIFUNDO SOKUZWISISA

UMBUZO 1

	1.1
	Funda indatjana bese uphendula imibuzo elandelako.
	
	


	Emalangeni esiphila kiwo namhlanje ababelethi badosa emhlweni ngabantwana. Abantwana sele bafuna ukukhamba baphethe isilulu semali ngeenkhwanyeni zabo. Bafuna ukuphatha abofunjathwako abanamakhamera nabanomvumo ababiza imali ephezulu. Nawuthi uthuma umntwana esitolo, ukubuza bonyana uzomnikela malini. 

Ababelethi sele babhalelwa kukuya esontweni nabantwana babo ngombana umntwana uthi yena angekhe aye esontweni nakanganayo i-Cavela, iJack Parcell, iConverse, iLevi’s nanyana i-Adidas. 

Ngesitolo bafika bazikhethele. Umbelethi nakathi akanayo imali engako, umntwana umbona ngokuqala eqadi. Nakungasinjalo uzakuphuma ngesitolo ayokujamela umbelethakhe ngaphandle. Ukuthi akasese naye uyise, lokho akutjho litho kuye. 

Uzamuzwa umntwana sele akhuluma nabangani bakhe: ”Umma ufuna ukungithengisa kwaMr No Name, ungenza umntwana. Amafriends wami azakuthini nakangibona ngembethe iteki elithulileko. Akhumbule bonyana mina ngiyiwani ngakwethu, akekho omunye umntwana ozokudla imali ubaba ayitjhiyako.”

Nawufuna ukuyovakatjha naye, nakhona uzakutjela bonyana nakanganaso isambatho nanyana iSoviet etja, akayi lapho. Umbelethi ungena atjhinge bekabhalelwe kuphuma ngeenkolodweni azenzako alinga ukuthabisa umntwanakhe nanyana abantwana bakhe. 

Umkhuba lo sele ukhambe wembetha woke amaphrovinsi. Akusibo ababelethi babantwana abahlala eMpumalanga kwaphela abalila ngabantwana. EGauteng nakhona kunjalo, pheze kiiwo woke amaphrovensi weSewula Afrika, ababelethi balila ngabantwana. 

Abantwanaba ayikho ifetjheni abafuna ibadlule. Sele bafuna nokukhamba ngamakarada webhanga, wokuthenga eentolo kanye nama-credit cards. Uzibuze bonyana bacabangani nabafaka ababelethi eenkolodweni ezingaka. Abanye ababelethi sele badoselwe kuCredit Bereu ngebanga leenkolodo ezinengi abangasakwaziko ukuzihlawula. Ababelethi bangena batjhinge bebabhalelwe kuphuma ngeenkolodweni abazenzako basithi bathabisa abantwana babo.  Ngakelinye ihlangothi bagandelela ababelethi nje kungebanga lamalungelo begodu babathusela nangokuthi bazazibulala.

1.1.1 
Umtloli wesiqetjhana esingehlesi ulila ngani? Sekela ipendulwakho ngomutjho owodwa.











1.1.2 
Bala imihlobo emibili yefetjheni ethandwa khulukhulu bantwana. 



1.1.3
Abantwana bayathumeka emalangeni esiphila kiwo. Vuma  nanyana uphikise bese usekela ipendulwakho.








1.1.4
Hlathulula bonyana umutjho olandelako lo utjho ukuthini.

          Ababelethi badosa emhlweni ngabantwana. 





1.1.5 
Mangaki amaphrovinsi weSewula Afrika?




 

1.1.6 
Tlola ihlathululo yamagama atlolwe ngokunzima khulu emtjhweni ongenzasi.

         
Abantwana sele bafuna ukukhamba baphethe isilulu semali ngeenkhwanyeni zabo. 











1.1.7 
Umutjho ongenzasi umumethe siphi isifenqo.

          
Umkhuba lo sele ukhambe wembetha woke amaphrovinsi. 



1.1.8 
Abantwana banamalungelo. Tlola ilungelo elilodwa olaziko.

1.1.9 Tlola imitjho elandelako bese kuthi amagama atlolwe ngokunzima khulu uwatlole abe ngesiNndebele.

           
(a) 
Amafriends wami azakuthini nakangibona ngembethe i-RT. 


           
(b) 
Akhumbule bonyana mina ekhaya ngiyiwani ngakwethu. 



1.1.10
Ngelinjani iteki elithulileko? 

1.1.11
Indatjana engehla le ungayinikela siphi isihloko. 

1.1.12
Umutjho ongenzasi lo uliqiniso nanyana mbono nje kwaphela. 
Sekela ipenduwakho.

           
Ababelethi sele babhalelwa kukuya esontweni nabantwana


babo.
	
	(3)

(2)

(2)

(2)

(1)

(1)

(1)

 (1)

(1)

(1)

(1)

(2)

(2)


	1.2
	Funda indatjana elandelako bese uphendula imibuzo engenzasi.
	
	


	Itja yanamhlanje ithanda umvumo ohlukahlukeneko. Abanye babo bathanda i-R&B, iJazz, ikwaito, iHouse nomvumo wezekolo. Imihlobo esele ibalwe ngehla le inabalandeli abanengi tle. Lokho kubonakala ngesibalo esiphezulu esitholakala emafestivalini abanjwa njalo ukuthabisa itja. Abantu abatjha abanengi abawuthandi umvumo wesintu okhalelwa kwaphela ungezazo iinliliswa nomvumo wesintu oneenliliswa. Bathi abantu abatjha abathanda umvumo lo basesekude nepucuko. Lokhu kubonakala ngokuthi nakuneenqhema ezigidako efestivalini ethileko yehlobo lomvumo lo bese kuba nesibalo esiphasi sabantu abatjha esikhambela ifestivali leyo. Esikhundleni sabantu abatjha, uzafunyana kubabantu abadala abawuthabelako umvumo lo. Ubezwe basithi ubakhumbuza nabasagwabako nanyana nabasaya emaqudeni. Bakhona nabantu esele bakhulile abathanda umvumo weJazz. Abazaziko bathi kuneJazz kanye neContemporary Jazz. Abathandi beJazz nabo ubabona ngokuhlanganyela ematlabhini abanjwa qobe kuphela kwenyanga eendaweni ezithileko. Nabo abathanda iJazz bayawakhambela amafestivali ehlelelwe iJazz kwaphela. Abantu nabaya emafestivalini ubabona ngokuthwala iikhwama ezibhejulwako baphathe neenkhwama-siqandisi. Ngaphakathi kweenkhwamezo bazifakele okuthandwa ngibo. Isikhathi esihle nesimnandi khulu sokukhambela amafestivali ngesenyanga yakaDisemba lokha abafundi nasele baqedile ukuhlola iinhlahlubo zabo zokuphela komnyaka begodu basemalangeni wokuphumula.  

1.2.1 
Tlola imihlobo emibili yomvumo ebalwe esiqetjhani esingehla. 

1.2.2 
Kungani abantu abatjha bangawuthandi umvumo wesintu? Tlola 
isizathu esisodwa. 

1.2.3 
Abantu esele babadala bona bathabela muphi umvumo begodu 
ngasiphi isizathu. 

1.2.4 
Ukuya ngomtloli ngisiphi isikhathi esihle nesimnandi sokuya 
emafestivalini. 

1.2.5 
Tlola igama elitlolwe ngokunzima khulu ngesiNdebele.

         
Isikhathi esihle nesimnandi khulu sokukhambela amafestivali


ngesenyanga yakadisemba.     
yakaDisemba. 

1.2.6 
Ngokuzwisisa kwakho, ngenjani iContemporary Jazz. 
	
	(2)

(2)

(2)

(2)

(2)


	IMITLOMELO YESIGABA A:
	
	[30]


ISIGABA B:  UKURHUNYEZA

	Funda incwadi elandelako uyirhunyeze ngokusebenzisa amagamakho uveze ummonondaba. Amagama angeqi ema-35.

Nomzana

Ukungatlolwa kweenhlahlubo zonyaka eenkolweni ezimasekondari

Ngiyawuhlonipha umbono lowo othi iinhlahlubo  zonyaka eenkolweni ezimasekondari, ogadangiswe mhla zima-20 kuVelabahlinze ngomnyaka we-1995, oze ngomnakwethu uMatjhiyana.

Kwaphela ngibawa ukuveza ngokugandelela bona nofana ngiwuhlonipha umbono lo angikhambisani nawo nakancani.

Ufanele akhumbule umnakwethu bona lokhu akukghwathi abafundi kwaphela, kuliliwa eenhliziyweni zabazali. Ababelethi ngibo ababhadela imali yeencwadi, begodu sebakubhadelele nokuhlahlutjwa kwabafundi bebanga letjhumi.

Iminyaka ayijami iragela phambili, thina bafundi siyakhula sitjhiywa sikhathi. Nasingatloliko kuzokuba nobudisi obukhulu. Kubuhlungu ukubuyelela ibanga lingakakuhluli.

Ukufunda nabantwana abancani kuwe kunemiphumela emimbi. Ungagcina sele uphumile esikolweni ungakaqedi. Msebenzi muphi ongawenza? Akusikho ukwandisa ubugebengu lokho? Kghani lokho kunciphisa isibalo sabantu bekhethu abangakafundi? Isitjhaba esinzima kunokuthi sithuthuke sizokubuyela emva sibe ziindlhayela zeentjhaba ezinye. Ukwenza njalo kufana nelembe elibuthundu. Kwangathi akazi umswekhethu lo bona ikusasa liyalungiselelwa.

Mina ngikholelwa ekuthini amakonyana akhethwa kusakhanya, ngalokho ngithi ngiyokutlola nanyana kunjani.

Ngimi ozithobako

UMavutha Masombuka


	
	

	IMITLOMELO YESIGABA B:
	
	(10)


ISIGABA C: IHLELO NOKUSETJENZISWA KWELIMI

UMBUZO 3

	3.1
	Funda isiqetjhana esingenzasi bese uphendula imibuzo elandelako.
	
	


	"Zero tolerance." Alifakwa eMpumalanga, libuya nedaka. Labo ebe bacabanga bonyana bazakhamba ngebelo eliphezulu ngamaholideyi wakaKresimusi la, babethe phasi kwathunya ithuli. Amapholisa wendlela atjalwe kizo zoke iindlela ezingena neziphuma kilephrovinsi. Ngibone ngewami amehlo umtjhayeli wetrogo nakanikelwa ithikithi lemali eyi-R1000.00 yoke ngokukhamba ngebelo eliphezulu. 

Minyaka yoke abantu bayayeleliswa bonyana bangagijimisi. Kubekwa neemodera ezibhodokileko ukubafaka amanzi emadolweni. Kodwana abantu baragela phambili nokungahloniphi  kanye nokungayilandela imithetho yendlela. Abantu abephula imithetho yeendlela khulukhulu, babantu abatjha abazitjela bonyana bona batjhayela iinkoloyi eziphilileko nalezo ezinamathelako endleleni.

3.1.1 
Lungisa amagama angenzasi la uwatlole ngelimi lesiNdebele.  

         
(a) 
"Zero tolerence.” 

3.1.2 
Tlola imitjho elandelako iveze ukuphika:

         
(a) 
Amapholisa wendlela atjalwe kizo zoke iindlela ezingena 
neziphuma kilephrovinsi. 

         
(b) 
Ngibone ngewami amehlo umtjhayeli wetrogo nakanikelwa 
ithikithi lemali i-R1000.00. 

3.1.3 
Tlola inomboro Etlolwe ngokunzima khulu ngamagama:

          
Ngibone ngewami amehlo umtjhayeli wetrogo nakanikelwa ithikithi lemali eyi- R1000,00. 

3.1.4 
Yakha isabizwana samambala ngegama elitlolwe ngokunzima khulu emtjhweni ongenzasi;

        
(a)  
Kodwana abantu baragele phambili ngokungahloniphi  
nokuyilandela imithetho yendlela.
              (b) 
Buyelela uthathe isabizwana samambala osakhe ngebizo 
elithalelweko ku-( a) bese utlola ngaso umutjho. 
	
	(2)

(2)

(2)

(1)

(1)

(2)


3.2 Funda indatjana engenzasi bese uphendula imibuzo elandelako.

	NaMavimbela :  
Khethani umuntu ozokurarha ubuchaka, Umuntu 
ongazokuthi ningamkhetha asuke kini, afuduke ayokuhlala 
edorobheni, angazi bonyana niphila njani.

                          
Mingaki iminyaka sithenjiswa ipilo emnandi?

                           Kunini sithenjiswa bona ubugebengu buzokuqedwa?

                           Sidinwe kuleyelwa amala, sidiniwe ukwenziwa indlhayela!

                           WATHINTA ABAFAZI WATHINTA IMBHOKOTHO!

3.2.1 Emudeni wesithandathu kunegama elibuyelelweko, tlola igamelo bewutjho 
nokuthi kuba yini libuyelelwe.

3.2.2 Qalisisa imibuzo engenzasi bese uphendula Imibuzo elandelako.

(a) 
Mingaki iminyaka sithenjiswa ipilo emnandi? 

(b) 
Kunini sethenjiswa bonyana ubugebengu buzokuqedwa?

           Mihlobo bani yemibuzo engehla le, hlathulula nokuthi imibuzo 
enje yenza miphi imisebenzi etheksthini. Qalisa esiqetjhaneni 
esingehla. 

3.2.3  
Ikulumo engehla le inelimi elidlelezelako begodu yenza umuntu alandele lokho isikhulumi esikutjhoko.Uyavuma? Sekela ipendulo yakho unqophise ethekstini. 

3.2.4  
Ikulumo engehla le isetjenziswa khulukhulu babantu bemikhakha yiphi?   Sekela ipendulwakho.                                                

3.2.5 
Hlathulula bona isiqubulo esithi “wathinta abafazi wathinta 

             
imbhokotho”  sitjho ukuthini  ngokuzwisisa kwakho.                                                                   
	
	(2)

(2)

(2)

(2)

(2)


3.3 
Qalisisa isithombe esingenzasi bese uphendula imibuzo elamako.

	UMENGAMELI WOKUTHOMA ONGUMMA

3.3.1 
Phakathi kwababili abasesithombeni kukhona ofungiswako, ubona kwangathi ngubani, sekela ipendwakho.                                        

3.3.2 
Hlathulula bona kubayini baphakamise izandla bobabili.                                                                                                                                        
	
	(2)

(2)


3.4 
Fundisisa indatjana engenzasi bese uphendula imibuzo elandelako.

	YEWIZE UZOKUTHENGA!

NANYANA UNGANAMALI!

IINTENGO EZIPHASI PHASI

KwaVus’ ezivusako Store

Imibandela

· Ungathenga nangeCredit card.

· Uzokuthoma ukubhadela ngemva kweenyanga ezimbili.

· Uzokukhupha imadlana encani engaba ma-R200,00 ngenyanga eenyangeni ezili-12 ezizako.

3.4.1 
Phawula ngokusetjenziswa kobukhulu bamaledere okungalinganiko.               

3.4.2 
Umutjho olandelako lo ingabe uliqiniso? Sekela ipendulwakho.                          

            
NANYANA UNGANAMALI UNGATHENGA.
	
	(4)

(2)


	IMITLOMELO YESIGABA C:
	
	(30)


	INANI LOKE:
	
	[70]

